**BILAG [2] – PERSONDATAUNDERRETNING**

(Erklæring om underretning om behandling af personoplysninger i forbindelse med udbud)

|  |
| --- |
| **Vejledning til skabelonen!**  Formål:  Dette dokument anvendes i forbindelse med udbud, når ordregiver må forventes at modtage personoplysninger fra tilbudsgivere. Ved personoplysninger forstås enhver form for information om en identificeret eller identificerbar fysisk person, jf. databeskyttelsesforordningens artikel 4, nr. 1. Det kan fx være oplysninger i CV’er om nøglemedarbejdere i et konsulentudbud etc. Der kan også være tale om indsamling af personoplysninger, som tilbudsgiverne indsender til ordregiver for at dokumentere opfyldelse af kravene til CSR, fx ansættelseskontrakter m.v. Dokumentet kan efter omstændighederne også være relevant i tilfælde, hvor ordregiver modtager personoplysninger i et udbud uden at have forventet det. Skabelonen skal i så fald tilpasses, så den kan anvendes ”bagudrettet”, dvs. i forhold til de allerede modtagne personoplysninger.  Efter databeskyttelsesforordningen er den dataansvarlige ansvarlig i forhold til personoplysningerne, som ordregiver modtager under gennemførelsen af et udbud. Den dataansvarlige skal derfor som udgangspunkt underrette de pågældende personer om, at den dataansvarlige behandler personoplysninger om de pågældende i forbindelse med udbuddet, jf. databeskyttelsesforordningens artikel 14. Underretningen skal ske inden for en rimelig frist efter indsamlingen af personoplysningerne, men senest inden for en måned under hensyn til de specifikke forhold, oplysningerne er behandlet under, jf. forordningens artikel 14, stk. 3, litra a. Den dataansvarlige skal dog ikke underrette de pågældende personer, såfremt de pågældende fx allerede er bekendt med de oplysninger, som den dataansvarlige skal give efter forordningens artikel 14, eller hvis underretningen viser sig umulig eller vil kræve en uforholdsmæssigt stor indsats, jf. databeskyttelsesforordningens artikel 14, stk. 5.  For at understøtte gennemførelsen af denne underretningspligt på en praktisk overkommelig måde anvendes følgende løsning: Den pågældende tilbudsgiver, der indsender tilbud indeholdende personoplysninger til ordregiver, erklærer over for denne, at tilbudsgiveren har underrettet samtlige de pågældende personer om, at oplysningerne videregives til ordregiver som led i kontraktens opfyldelse. Ved modtagelsen af en underskrevet erklæring herom vil den dataansvarlige herefter ikke længere have pligt til at underrette de pågældende personer individuelt. Det skyldes, at ordregiver i denne situation vil kunne lægge til grund, at de pågældende personer allerede er bekendt med de oplysninger, som ordregiver skal underrette dem om, jf. herved undtagelsesbestemmelsen i databeskyttelsesforordningens artikel 14, stk. 5, litra a.  Nedenfor følger således et informationsafsnit (afsnit 1), et underretningsafsnit (afsnit 2) og et erklæringsafsnit (afsnit 3), som ordregiver skal udfylde og lade indgå som bilag til udbudsbetingelserne eller tilbudsgrundlaget (i anskaffelser under tærskelværdierne, light-regimet eller efter tilbudsloven)  Vejledning til udfyldelse:   * Gule felter udfyldes * Grønne felter udfyldes inden kontrakten indgås * Grå felter/tekstbokse indeholder vejledningstekst   Al vejledningstekst, kommentarbokse, farver og skarpe parenteser om felterne slettes, inden dokumentet færdiggøres.  Opdateret d. 26. november. |

# Information til tilbudsgiveren

Som et led i denne anskaffelse forventer ordregiver at modtage personoplysninger fra tilbudsgiverne. Dette skyldes navnlig, at tilbudsgiverne som et led i tilbudsafgivelsen skal indsende CV på en række nøglepersoner for opgavens udførelse.

Dette dokument har til formål at sikre, at personer, om hvem ordregiver behandler oplysninger, modtager underretning herom. En sådan underretningsforpligtelse følger af databeskyttelsesforordningens[[1]](#footnote-1) regler. For at sikre opfyldelse af denne forpligtelse bedes tilbudsgiveren gøre følgende:

* Meddele samtlige personer, hvis personoplysninger[[2]](#footnote-2) indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger”).
* Udfylde alle felter nedenfor, der er markeret med grønt.
* Underskrive erklæringen i afsnit 3 (benævnt ”Erklæring om underretning om behandling af personoplysninger”).
* Vedlægge det udfyldte og underskrevne dokument til tilbudsmaterialet.

# Underretning om behandling af personoplysninger i forbindelse med udbud

I forbindelse med [*angiv navn på tilbudsgiver*] (herefter tilbudsgiver) afgivelse af tilbud på kortlægning af anvendelsen af rumbaserede informationer og infrastrukturer i Arktis har Styrelsen for Forskning og Uddannelse (herefter ordregiver) indsamlet en række oplysninger om dig. Det drejer sig om almindelige, ikkefølsomme personoplysninger om dine tidligere og nuværende arbejdsforhold, kompetencer samt øvrige forhold beskrevet i dit CV”.

Ordregiver er dataansvarlig i forbindelse med ordregivers behandling af dine oplysninger efter databeskyttelsesforordningen.

Formålet med behandlingen af oplysninger om dig er at bedømme, hvilken tilbudsgiver den udbudte kontrakt skal tildeles.

Ordregiver behandler alene oplysninger om dig, som tilbudsgiver har indsendt i forbindelse med afgivelsen af tilbuddet.

Behandling af dine oplysninger sker med hjemmel i udbudsloven[[3]](#footnote-3) samt databeskyttelsesforordningens artikel 6, stk. 1, litra c og e, om henholdsvis behandling, der er nødvendig for at overholde en retlig forpligtelse, som påhviler den dataansvarlige, samt behandling, der er nødvendig af hensyn til udførelse af en opgave i samfundets interesse, eller som henhører under offentlig myndighedsudøvelse, som den dataansvarlige er pålagt.

Ordregiver kan overføre dine oplysninger til ordregivers rådgivere, fx i forbindelse med juridisk bistand og/eller bistand til tilbudsevalueringen, eller til databehandlere, ligesom ordregiver kan videregive dine oplysninger til klagemyndigheder.

Ordregiver behandler dine oplysninger, indtil de arkiveres eller kasseres efter reglerne i arkivloven[[4]](#footnote-4), dog som minimum så længe oplysningerne er nødvendige for anskaffelsesprocessen, herunder indtil processen er afsluttet, og fristen for indgivelse af klage til klagemyndighederne er overskredet.

Dine rettigheder

Du har efter databeskyttelsesforordningens artikel 15 som udgangspunkt ret til indsigt i ordregivers behandling af dine oplysninger. Det betyder, at du kan anmode ordregiver om informationer om behandlingen af dine oplysninger.

Du har ret til at få berigtiget personoplysninger, der viser sig urigtige, vildledende eller på lignende måde ufuldstændige, jf. databeskyttelsesforordningens artikel 16. Derudover har du i visse tilfælde ret til at få slettet oplysninger eller begrænset behandling af oplysninger, herunder hvis oplysningerne viser sig urigtige eller på lignende måde er behandlet i strid med lov. Dette fremgår af databeskyttelsesforordningens artikel 17 og 18.

Du har efter databeskyttelsesforordningens artikel 21 endvidere ret til at gøre indsigelse mod ordregivers behandling af dine oplysninger. Ordregiver vil i givet fald træffe afgørelse om, hvorvidt din indsigelse er berettiget. Hvis dette er tilfældet, må ordregiver ikke længere behandle de pågældende oplysninger.

Hvis du ønsker at gøre brug af dine rettigheder efter databeskyttelsesforordningen, skal du rette henvendelse til Styrelsen for Forskning og Uddannelse, Bredgade 40, 1260 København K, +45 3544 6200, [sfu@ufm.dk](mailto:sfu@ufm.dk), CVR-nummer: 1991 8440

I medfør af databeskyttelsesforordningen er offentlige myndigheder forpligtet til at have en databeskyttelsesrådgiver, som du også kan rette henvendelse til, hvis du har spørgsmål til ordregivers behandling af dine personoplysninger. Du kan kontakte databeskyttelsesrådgiveren på [dpo@ufm.dk](mailto:dpo@ufm.dk)

Du kan læse mere om ordregiverens anvendelse af personoplysninger i ordregivers privatlivspolitik. <https://ufm.dk/Data/behandling-af-personoplysninger-i-styrelsen-for-forskning-og-uddannelse>

Klage

Du kan klage over ordregivers behandling af dine oplysninger til Datatilsynet. Du kan kontakte Datatilsynet fra din digitale postkasse på [dt@datatilsynet.dk](mailto:dt@datatilsynet.dk), ved almindelig e-mail eller med almindelig post til Datatilsynet, Borgergade 28, 5., 1300 København K.

Love og regler

Du kan finde reglerne om behandling af personoplysninger i Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). Du kan finde de danske supplerende bestemmelser til databeskyttelsesforordningen i lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven).

# Erklæring om underretning om behandling af personoplysninger i forbindelse med udbud

Navn på tilbudsgiver: [*angiv navn på tilbudsgiver*]

Ved min underskrift erklærer jeg, at jeg har meddelt samtlige personer, hvis personoplysninger[[5]](#footnote-5) indgår i tilbudsmaterialet, oplysningerne i afsnit 2 (benævnt ”Underretning om behandling af personoplysninger i forbindelse med udbud”).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Land og by

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift Navn på underskriver (med blokbogstaver)

1. Europa-Parlamentets og Rådets forordning (EU) 2016/679 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). [↑](#footnote-ref-1)
2. Jf. artikel 4, nr. 1, i databeskyttelsesforordningen. [↑](#footnote-ref-2)
3. Lov nr. 1564 af 15. december 2015 med senere ændringer. [↑](#footnote-ref-3)
4. Lovbekendtgørelse nr. 1201 af 28. september 2016 af arkivloven, som ændret ved lov nr. 503 af 23. maj 2018. [↑](#footnote-ref-4)
5. Jf. artikel 4, nr. 1, i databeskyttelsesforordningen. [↑](#footnote-ref-5)